**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 15.06.2022 a***

***Mestského zastupiteľstva vo Vrútkach dňa 21.06.2022***

Názov materiálu:

**Návrh na určenie volebných obvodov pre voľbu poslancov Mestského zastupiteľstva pre volebné obdobie 2022 – 2026**

**a určenie počtu poslancov Mestského zastupiteľstva mesta Vrútky**

**na celé volebné obdobie rokov 2022 – 2026**

Dôvodová správa:

Rozhodnutím predsedu NR SR č. 209/2022 Z.z., zo dňa 08. júna 2022, boli vyhlásené voľby do orgánov samosprávy obcí a voľby do orgánov samosprávnych krajov a určené na rovnaký deň konania, t.j. na sobotu 29. októbra 2022. Pre mesto vyplývajú zo zákona
č. 369/1990 Zb. o obecnom zriadení v znení neskorších predpisov a zákona č. 180/2014 Z.z. o podmienkach výkonu volebného práva a o zmene a doplnení niektorých zákonov rôzne povinnosti.

V zmysle ust. § 11 ods. 3 zák. č. 369/1990 Zb. o obecnom zriadení obecné zastupiteľstvo pred voľbami určí počet poslancov na celé volebné obdobie – písm. f) – od 5 001 do 10 000 obyvateľov obce – 11 až 13 poslancov.

Tvorbu volebných obvodov upravuje § 166 zákona č. 180/2014 Z.z. o podmienkach výkonu volebného práva a o zmene a doplnení niektorých zákonov:

*„§ 166 Volebné obvody*

*(1) Pre voľby poslancov obecných zastupiteľstiev sa v každej obci utvoria viacmandátové volebné obvody, v ktorých sa volia poslanci obecného zastupiteľstva pomerne k počtu obyvateľov obce, najviac však 12 poslancov obecného zastupiteľstva v jednom volebnom obvode; v mestách, ktoré sa členia na mestské časti, možno utvoriť aj jednomandátové volebné obvody, ak na počet obyvateľov mestskej časti pripadá iba jeden poslanec obecného zastupiteľstva.*

*(2) V obci, v ktorej sa má zvoliť 12 alebo menej poslancov obecného zastupiteľstva, sa môže utvoriť jeden volebný obvod.*

*(3) Volebné obvody a počet poslancov obecného zastupiteľstva v nich určí a zverejní obecné zastupiteľstvo v lehote uvedenej v rozhodnutí o vyhlásení volieb.*

*(4) Pre voľby starostu obce tvorí každá obec jeden jednomandátový volebný obvod.“.*

Mestský úrad Vrútky navrhuje zachovať pôvodný počet poslancov Mestského zastupiteľstva Vrútky a určiť počet poslancov Mestského zastupiteľstva Vrútky na – 11, ako aj počet volebných obvodov na – 1 z nasledovných dôvodov:

* súlad so zákonom č. 180/2014 Z.z.,
* zachovanie jedného volebného obvodu v meste Vrútky,
* a predkladá nasledovné uznesenia: viď návrhy uznesení.

Návrh na uznesenia:

***Mestská rada Vrútky***

**I. prerokovala**

návrh na určenie volebných obvodov pre voľbu poslancov Mestského zastupiteľstva pre volebné obdobie 2022 – 2026 a určenie počtu poslancov Mestského zastupiteľstva mesta Vrútky na celé volebné obdobie rokov 2022 – 2026.

**II. odporúča MsZ určiť**

v súlade s ust. § 11 ods. 3 písm. f) zákona č. 369/1990 Zb. o obecnom zriadení v znení neskorších predpisov počet poslancov Mestského zastupiteľstva vo Vrútkach na volebné obdobie 2022 – 2026, a to v počte 11.

**III. odporúča MsZ určiť**

v súlade s ust. § 166 ods. 3 zákona č. 180/2014 Z.z. o podmienkach výkonu volebného práva a o zmene a doplnení niektorých zákonov pre voľby do orgánov samosprávy obcí v roku 2022 v meste Vrútky 1 volebný obvod s počtom 11 poslancov pre volebné obdobie 2022 – 2026.

***Mestské zastupiteľstvo Vrútky***

**I. prerokovalo**

návrh na určenie volebných obvodov pre voľbu poslancov Mestského zastupiteľstva pre volebné obdobie 2022 – 2026 a určenie počtu poslancov Mestského zastupiteľstva mesta Vrútky na celé volebné obdobie rokov 2022 – 2026.

**II. určuje**

v súlade s ust. § 11 ods. 3 písm. f) zákona č. 369/1990 Zb. o obecnom zriadení v znení neskorších predpisov počet poslancov Mestského zastupiteľstva vo Vrútkach na volebné obdobie 2022 – 2026, a to v počte 11.

**III. určuje**

v súlade s ust. § 166 ods. 3 zákona č. 180/2014 Z.z. o podmienkach výkonu volebného práva a o zmene a doplnení niektorých zákonov pre voľby do orgánov samosprávy obcí v roku 2022 v meste Vrútky 1 volebný obvod s počtom 11 poslancov pre volebné obdobie 2022 – 2026.

 Vo Vrútkach, dňa 10.06.2022

Spracovala: Mgr. Lenka Karolčík Košútová, referát vnútornej správy

Predkladá: Mgr. Branislav Zacharides, primátor mesta

...................................................

 podpis predkladateľa